Yuba issuli tterḥa seg mi ara d-yekker netta d ssyada ɛeddan wussan, ifuk lexrif wwḍen-d wussan n wugris yiwen yiḍ , Yuba yeqqim yeẓiẓẓin ɣef rrif n lkanun s daxel n ṭṭerḥa .taswiɛt , almi yesla irɛud iṭerḍeq , adfel yekkat aman jemḍen deg tala. Di texlict , yiwen wuccen , iteddu abrid abrid yettnadi lqut I warraw-is mi yuweḍ ɣer sdat n ṭṭerḥa teṭṭef-it tɛeǧaǧt n udfel .yerfed allen-is iwala duxan I teffeɣ-d si ssqef n ṭṭerḥa iqerreb ɣer sdat n tewwurt , iban-as-d yiwen uqcic yettru-as yuɣal yenna-as :ay aqcic ucbiḥ ! adfel hatan yekkat iberdiyen-iw qebren seg usemmiḍ anef-iyi ad sseḥmuɣ ciṭṭuḥ ad tɛeddi teswiɛt , ad ṭṭfeɣ abrid-iw ad ruḥeɣ ……yuba isussem, yeqqim yewhem imuqel,imuqel ul-is yergagi iɣaḍ -it wuccen yenna-as : kcem-d ay uccen .uccen yessers timezzuɣin-is ;iruḥ yeṭṭef amkan nnig lkanun , yeqqim yeẓiẓẓin .mi teḥma tḥedduft-is tɛeda teswiɛt , icum rriiha n ucedluḥ , iɛedda istuccen timezzuɣin-is . yerfed allen-is ɣer ujeggu alemmas , banentas-d tsekrin ɛelqent celḥent melḥent uccen d aqeslal , yekcem –it ṭṭmeɛ ildayen bdan ɣellin-d seg imi-is yenna-as I yuba :ay aqcic ucbiḥ yenɣa-yi laz, anef-iyi ad ččeɣ yiwet n tsekurt …….Wi yezran ahat ad d-yas wass ula d kečč ad iyi-tafeḍ .Yuba isussem. Yeqqim yewhem . tɛedda teswiɛt yuɣal Yuba yekker fell-as imud-as tasekurt yenna-as ay uččen tesseḥmaḍ, teččiḍ ,tura,efk-iyi lehna ruḥ uɣal ansi id-tekkiḍ .uccen yessers I wallen-is yeskaɛwew sin n yiberdan yerna yesmuɣben , yenna-as ay aqcic ucbiḥ aqel-iyi deg yir ussan anef-iyi ad ak-wanseɣ ar d-tuɣal tefsut , ad ruḥeɣ wi yezran wissen ad d-yass wass ula d kečč ad iyi-tafeḍ , Yuba d wuccen qqimen lwaḥid uɣalen d imddukkal. ɛeddan wussan ,yiwet n tmeddit qqimen ttqessiren , taswiɛt almi d-ibedd uḍebbiw ɣef tewwurt n ṭṭerḥa , yebda imeṭṭawen .